CELEX: 62017TN0727
Language: et
Date: 2017-10-26 00:00:00
Title: Kohtuasi T-727/17: 26. oktoobril 2017 esitatud hagi – PP jt versus Euroopa välisteenistus

22.1.2018   
            
            
               ET
            
            
               Euroopa Liidu Teataja
            
            
               C 22/45
            
         26. oktoobril 2017 esitatud hagi – PP jt versus Euroopa välisteenistus
   (Kohtuasi T-727/17)
   (2018/C 022/61)
   Kohtumenetluse keel: prantsuse
   
      Pooled
   
   
      Hagejad: PP, PQ ja UQ (esindaja: advokaat N. de Montigny)
   
      Kostja: Euroopa välisteenistus
   
      Nõuded
   
   Hagejad paluvad Üldkohtul:
   
               —
            
            
               tühistada
               
                           —
                        
                        
                           hagejate 3. veebruari, 6. veebruari ja 20. märtsi 2017. aasta töötasu üksikasjalikud arvutused, mille Euroopa välisteenistuse personaliosakond neile edastas, ning vajadusel palgalehed, mille kaudu nende laste eest õppetoetust maksti;
                        
                     
                           —
                        
                        
                           ja viimaks, vajadusel ametisse nimetava asutuse otsus, mis sisaldub 15. detsembri 2016. aasta kirjas, millega neile teatati:
                           
                                       —
                                    
                                    
                                       et õppetoetuse hüvitamise taotlus, mille summa ületab õppeaasta 2016/2017 jaoks ette nähtud õppetoetuse ülemmäära, võeti vastu ning
                                    
                                 
                                       —
                                    
                                    
                                       et iga summa, mis ületab ülemmäära, ei saa mingil juhul ületada 9 704,16 eurot;
                                    
                                 
                     
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitavad hagejad kaks väidet.
   
               1.
            
            
               Esimene väide, et tegemist on ebaseadusliku otsusega, kuna käesolevas asjas vaidlustatud kostja otsus kehtestada õppekulude hüvitamise määr nii, et see ületab personalieeskirjades ette nähtud ülemmäära, ning 15. aprilli 2016. aasta teatis, millele ta tugineb, ja suunised rikuvad Euroopa Liidu ametnike personalieeskirju ja nende X lisa.
            
         
               2.
            
            
               Teine väide, et üksikotsus on ebaseaduslik, põhineb järgmistel väidetel:
               
                           —
                        
                        
                           et on rikutud ettenähtavuse, õiguskindluse ja hea halduse põhimõtteid ning nende omandatud õigusi;
                        
                     
                           —
                        
                        
                           et on rikutud õigust pereelule ja õigust haridusele;
                        
                     
                           —
                        
                        
                           et on rikutud võrdse kohtlemise ja diskrimineerimiskeelu põhimõtet;
                        
                     
                           —
                        
                        
                           et võetud meetme puhul ei ole kaalutud huve ega ole austatud proportsionaalsuse põhimõtet.